Greek Legal Document

Category: 85

Content:
11. ΝΟΜΟΘΕΤ. ΔΙΑΤΑΓΜΑ υπ’ αριθ.4395 της 17 Οκτ./5 Νοεμ. 1964 (ΦΕΚ Α΄198) Περί κυρώσεως του από 28.9.1955 Πρωτοκόλλου της Χάγης, περί τροποποιήσεως της υπογραφείσης εν Βαρσοβία, τη 12 Οκτ. 1929 Συμβάσεως περί ενοποιήσεως κανόνων τινών σχετικών προς την διεθνή δι’ αέρος μεταφοράν και κωδικοποιήσεως των κειμένων των εν ισχύϊ Διεθνών Αεροπορικών Συμβάσεων.  Άρθρον μόνον.-1.Κυρούται και έχει πλήρη ισχύν Νόμου το από 28.9.1955 Πρωτόκολλον της Χάγης «περί τροποποιήσεως της υπογραφείσης εν Βαρσοβία τη 12 Οκτ. 1929 Συμβάσεως, περί ενοποιήσεως κανόνων τινών σχετικών προς την διεθνή δι’ αέρος μεταφοράν», ούτινος το κείμενον έπεται εν Γαλλικώ πρωτοτύπω και Ελληνική μεταφράσει. 2.Η ισχύς του, κατά τα ανωτέρω, κυρωμένου Πρωτοκόλλου άρχεται συμφώνως προς τα εν άρθρ. 22 αυτού ειδικώτερον καθοριζόμενα. 3.Δύναται ο Υπουργός Συγκοινωνιών δια Δ/των να κωδικοποιή εις ενιαίον κείμενον τας διατάξεις των κυρωθεισών και εν ισχύϊ τελουσών Διεθνών Αεροπορικών Συμβάσεων, ως από της κυρώσεώς των ενδεχομένως συνεπληρώθησαν και ετροποποιήθησαν, επιτρεπομένης εν ταυτώ της εις την Ελληνικήν επαναμεταφράσεως των οικείων πρωτοτύπων.  ΠΡΩΤΟΚΟΛΛΟΝ Τροποποιήσεως της υπογραφείψης εις Βαρσοβίαν την 12ην Οκτ. 1929 Συμβάσεως «περί ενοποιήσεως κανόνων τινών σχετικών προς την διεθνή δι’ αέρος μεταφοράν». ΚΕΦΑΛΑΙΟΝ Ι Άρθρ.1-17.(Τροποποιούνται τα άρθρ. 1, 2, 3, 4, 6, 8, 9, 10, 15, 20, 22, 23, 25, 26, 34 και προστίθενται άρθρ. 25Α και 40Α εις την σύμβασιν της Βαρσοβίας της 12 Οκτ. 1929, της κυρωθείσης δια του ανωτ. Α.Ν. 596/1937). ΚΕΦΑΛΑΙΟΝ ΙΙ Πεδίον εφαρμογής της τροποποιουμένης Συμβάσεως. ΄Αρθρ.18.-Η Σύμβασις ως ετροποποιήθη δια του παρόντος Πρωτοκόλλου, τυγχάνει εφαρμογής εις διεθνείς μεταφοράς, ως ορίζονται εις το άρθρ. Ι της Συμβάσεως, υπό την προϋπόθεσιν ότι τα σημεία αναχωρήσεως και προορισμού τα αναφερόμενα εις το άρθρον τούτο ευρίσκονται είτε εντός του εδάφους δύο μελών του παρόντος Πρωτοκόλλου, είτε εντός του εδάφους ενός Μέλους του παρόντος Πρωτοκόλλου εφ’ όσον υφίσταται συμπεφωνημένον σημείον σταθμεύσεως εντός του εδάφους ετέρου κράτους. ΚΕΦΑΛΑΙΟΝ ΙΙΙ Τελικαί Διατάξεις Άρθρ.19.-Μεταξύ των Μερών του παρόντος Πρωτοκόλλου η Σύμβασις και το Πρωτόκολλον θα θεωρώνται και ερμηνεύωνται ομού, ως έν ενιαίον κείμενον, όπερ θα είναι γνωστόν ως η Σύμβασις Βαρσοβίας, ως ετροποποιήθη εν Χάγη εν έτει 1955. Άρθρ.20.-Μέχρι της ημερομηνίας καθ’ ην το παρόν Πρωτόκολλον θέλει τεθή εν ισχύϊ συμφώνως προς τας διατάξεις του άρθρ. 22 παρ. Ι, θα παραμείνη ανοικτόν προς υπογραφήν υπό παντός Κράτους όπερ μέχρι της ημερομηνίας ταύτης έχει επικυρώσει ή προσχωρήσει εις την σύμβασιν ή έχει συμμετάσχει εις την Συνδιάσκεψιν καθ’ ην υιοθετήθη το πρωτόκολλον τούτο. Άρθρ.21.-1)Το παρόν Πρωτόκολλον θα υπόκειται εις επικύρωσιν υπό των υπογραψάντων Κρατών. 2)Επικύρωσις του παρόντος Πρωτοκόλλου υπό Κράτους όπερ δεν είναι μέλος της Συμβάσεως, θα έχη ως αποτέλεσμα την προσχώρησιν εις την Σύμβασιν, ως ετροποποιήθη υπό του Πρωτοκόλλου τούτου. 3)Τα όργανα επικυρώσεως θα κατατίθενται παρά τη Κυβερνήσει της Λαϊκής Δημοκρατίας της Πολωνίας. Άρθρ.22.-1)Ευθύς ως τριάκοντα υπογράψαντα Κράτη καταθέσουν τα όργανα επικυρώσεώς των του παρόντος Πρωτοκόλλου, τούτο θέλει τεθή εν ισχύϊ μεταξύ τούτων την ενενηκοστήν ημέραν από της καταθέσεως του τριακοστού οργάνου επικυρώσεως. Θα τίθεται εν ισχύϊ, ως προς έκαστον Κράτος επικυρούν μεταγενεστέρως, την ενενηκοστήν ημέραν, από της καταθέσεως του οργάνου επικυρώσεως αυτού. 2)Ευθύς ως το Πρωτόκολλον τούτο τεθή εν ισχύϊ θα καταχωρισθή παρά τω Οργανισμώ Ηνωμένων Εθνών εκ μέρους της Κυβερνήσεως της Λαϊκής Δημοκρατίας της Πολωνίας. Άρθρ.23.-1)Το Πρωτόκολλον τούτο μετά την έναρξιν ισχύος του θα παραμείνη ανοικτόν προς προσχώρησιν υπό παντός μη υπογράψαντος Κράτους. 2))Προσχώρησις εις το παρόν Πρωτόκολλον  υπό Κράτους όπερ δεν είναι μέλος της Συμβά- σεως   θα   έχη   ως   αποτέλεσμα   την    προσχώρη-         Σελ. 917 Πολυεθνείς Αεροπορικές Συμβάσεις 38.Π.α.11   351 σιν εις την Σύμβασιν ως ετροποποιήθη υπό του Πρωτοκόλλου τούτου. 3)Η προσχώρησις θα πραγματοποιήται δια της καταθέσεως του οργάνου προσχωρήσεως παρά τη Κυβερνήσει της Λαϊκής Δημοκρατίας της Πολωνίας και θα τίθεται εν ισχύϊ την ενενηκοστήν ημέραν από της καταθέσεως. Άρθρ.24.-1)Παν μέλος του Πρωτοκόλλου τούτου δύναται να καταγγείλη το Πρωτόκολλον δια γνωστοποιήσεως απευθυνομένης προς την Κυβέρνησιν της Λαϊκής Δημοκρατίας της Πολωνίας. 2)Η καταγγελία θα τίθεται εν ισχύϊ μετά πάροδον 6 μηνών από της ημερομηνίας λήψεως της γνωστοποιήσεως της καταγγελίας υπό της Κυβερνήσεως της Λαϊκής Δημοκρατίας της Πολωνίας. 3)Μεταξύ των μελών του Πρωτοκόλλου τούτου καταγγελία παρ’ οιουδήποτε εξ αυτών της Συμβάσεως συμφώνως τω άρθρ. 39 ταύτης, εν ουδεμιά περιπτώσει θα ερμηνεύεται ως καταγγελία της Συμβάσεως ως ετροποποιήθη υπό του Πρωτοκόλλου τούτου. Άρθρ.25.-1)Το Πρωτόκολλον τούτο θα εφαρμόζεται εφ’ όλων των εδαφών δια τας εξωτερικάς σχέσεις των οποίων είναι υπεύθυνον Κράτος μέλος του Πρωτοκόλλου, εξαιρέσει των εδαφών ως προς τα οποία εγένετο δήλωσις συμφώνως τη παρ. 2 του παρόντος άρθρου. 2)Παν Κράτος δύναται, κατά τον χρόνον της καταθέσεως του οργάνου το επικυρώσεως ή προσχωρήσεως να δηλώση ότι η εκ μέρους του αποδοχή του Πρωτοκόλλου τούτου δεν έχει εφαρμογήν επί ενός ή πλειόνων εδαφών δια τας εξωτερικάς σχέσεις των οποίων το εν λόγω Κράτος είναι υπεύθυνον. 3)Παν Κράτος, δύναται, εν συνεχεία, δια γνωστοποιήσεως προς την Κυβέρνησιν της Λαϊκής Δημοκρατίας της Πολωνίας, να επεκτείνη την εφαρμογήν του Πρωτοκόλλου τούτου εφ’ οιουδήποτε ή πάντων των εδαφών εν σχέσει προς τα οποία έκαμε δήλωσιν συμφώνως τη παρ. 2 του παρόντος άρθρου. Η γωνστοποίησις θέλει ισχύσει τη ενενηκοστήν ημέραν από της λήψεώς της υπό της Κυβερνήσεως ταύτης. 4)Παν Κράτος Μέλος του Πρωτοκόλλου τούτου δύναται να καταγγείλη τούτο συμφώνως προς τας διατάξεις του άρθρ. 24 παρ. 1 κεχωρισμένως δι’ οιονδήποτε ή πάντα τα εδάφη δια τας εξωτερικάς σχέσεις των οποίων το εν λόγω Κράτος είναι υπεύθυνον. Άρθρ.26.Ουδεμία επιφύλαξις δύναται να γίνη εις το Πρωτόκολλον τούτο. Εν τούτοις έν Κράτος δύναται ανά πάσαν στιγμήν να δηλώση δια γνωστοποιήσεως απευθυνομένης προς την Κυβέρνησιν της Λαϊκής Δημοκρατίας της Πολωνίας, ότι η Σύμβασις, ως ετροποποιήθη υπό του παρόντος Πρωτοκόλλου, δεν θα εφαρμόζεται εις μεταφοράς προσώπων, εμπορευμάτων και αποσκευών, πραγματοποιουμένας δια τας στρατιωτικάς του Αρχάς υπό αεροσκαφών εγγεγραμμένων εις τα μητρώα του Κράτους τούτου των οποίων η συνολική χωρητικότης έχει κρατηθή υπό ή δια λογ/σμόν των Αρχών τούτων.  Σελ. 918 38.Π.α.11 Πολυεθνείς Αεροπορικές Συμβάσεις   352 ΄Αρθρ.27.-Η Κυβέρνησις της Λαϊκής Δημοκρατίας της Πολωνίας θα γνωστοποιή αμέσως προς τας Κυβερνήσεις απάντων των υπογραψάντων την Σύμβασιν ή το Πρωτόκολλον τούτο Κρατών, απάντων των Κρατών Μελών της Συμβάσεως ή του Πρωτοκόλλου τούτου και απάντων των Κρατών Μελών της Οργανώσεως Διεθνούς Πολιτικής Αεροπορίας ή του Οργανισμού Ηνωμένων Εθνών και προς την Οργάνωσιν Διεθνούς Πολιτικής Αεροπορίας: α)Πάσαν υπογραφήν του Πρωτοκόλλου τούτου και την ημερομηνίαν αυτής. β)Την κατάθεσιν παντός οργάνου επικυρώσεως ή προσχωρήσεως αναφορικώς προς το Πρωτόκολον τούτο και την ημερομηνίαν ταύτης. γ)Την ημερομηνίαν καθ’ ην το παρόν Πρωτόκολλον τίθεται εν ισχύϊ συμφώνως τη παρ. 1 του άρθρ. 22. δ)Την λήξιν και την ημερομηνίαν λήψεως πάσης γνωστοποιήσεως καταγγελίας. ε)Την λήψιν και την ημερομηνίαν λήψεως πάσης δηλώσεως ή γνωστοποιήσεως πραγματοποιηθείσης συμφώνως τω άρθρ. 25. ς)Την λήψιν και την ημερομηνίαν λήψεως πάσης γνωστοποιήσεως γενομένης συμφώνως τω άρθρ. 26. Εις πίστωσιν των ανωτέρω οι υπογεγραμμένοι πληρεξούσιοι δεόντως εξουσιοδοτημένοι υπέγραψαν το παρόν πρωτόκολλον. Εγένετο εν Χάγη τη εικοστή ογδόη ημέρα του μηνός Σεπτεμβρίου του χιλιοστού εννεακοσιοστού πεντηκοστού πέμπτου έτους, συνταχθέν εις τρία αυθεντικά κείμενα εις την Γαλλικήν, Αγγλικήν και Ισπανικήν. Εν περιπτώσει διαφοράς θα επικρατή το κείμενον εις την Γαλλικήν γλώσσαν εις ην συνετάγη η Σύμβασις. Το παρόν πρωτόκολλον θέλει κατατεθή παρά τη Κυβερνήσει της Λαϊκής Δημοκρατίας της Πολωνίας παρά τη οποία συμφώνως προς τας διατάξεις του άρθρ. 20 θα παραμείνη ανοικτόν προς υπογραφήν και η Κυβέρνησις αύτη θα διαβιβάζη κεκυρωμένα αντίγραφα του παρόντος Πρωτοκόλλου προς τας Κυβερνήσεις πάντων των υπογραψάντων την Σύμβασιν ή το παρόν Πρωτόκολλον Κρατών, πάντων των Κρατών μελών της Συμβάσεως, ή του παρόντος Πρωτοκόλλου και πάντων των Κρατών Μελών της Οργανώσεως Διεθνούς Πολιτικής Αεροπορίας ή των Ηνωμένων Εθνών, ως και προς την Οργάνωσιν Διεθνούς Πολιτικής Αεροπορίας. Δι’ ανακοινώσεως του Υπ. Εξωτερικών της 15/29 Ιουλ. 1965 (ΦΕΚ Α΄146), ανακοινώθη ότι την 23 Ιουν. 1965 κατετέθη υπό της Ελλάδος παρά τη Πολωνική Κυβερνήσει το όργανον επικυρώσεως του ανωτέρω πρωτοκόλλου και η ισχύς αυτού, ως προς την Ελλάδα άρχεται την 21 Σεπτ. 1965.     Σελ. 919 Πολυεθνείς Αεροπορικές Συμβάσεις 38.Π.α.11   353 38.Π.α.11 Πολυεθνείς Αεροπορικές Συμβάσεις   354